ശമ്ബളവും ബോണസുമില്ല, ഉപരോധവുമായി വിജയമോഹിനി മില് തൊഴിലാളികള് തിരുവനന്തപുരം: ശമ്ബളവും ബോണസും ലഭിക്കാതെ വന്നതോടെ പൂജപ്പുര വിജയമോഹിനി മില്ലിലെ തൊഴിലാളികള് മാനേജ്മെന്റ് പ്രതിനിധികളെ ഉപരോധിച്ചു. ഇന്നലെ വൈകിട്ടോടെയാണ് നൂറോളം തൊഴിലാളികള് ജനറല് മാനേജര് എസ്. മുരുകേശന്, ഫാക്ടറി മാനേജര് പ്രദീപ്കുമാര്, എച്ച്.ആര് മാനേജര് ഡൊമനിക് പ്രേംകുമാര് എന്നിവരെ കാബിനുകളില് തടഞ്ഞുവച്ചത്. സാമ്ബത്തിക പ്രതിസന്ധി കാരണമാണ് ശമ്ബളവും ബോണസും മുടങ്ങിയതെന്നാണ് മാനേജ്മെന്റിന്റെ വിശദീകരണം. തുടര്ന്ന് സംയുക്ത ട്രേഡ് യൂണിയന് പ്രവര്ത്തകരുടെ നേതൃത്വത്തില് പന്തംകൊളുത്തി പ്രകടനവും നടത്തി. കൊവിഡിന് ശേഷം മാര്ച്ച് 31ന് തുറന്ന മില് ജൂണ് 15നാണ് അടച്ചത്. വെട്ടിക്കുറച്ച ഒരുമാസത്തെ ശമ്ബളവും ബോണസും കിട്ടാനുണ്ടെന്ന് തൊഴിലാളികള് പറയുന്നു.